|  |  |  |  |  |
| --- | --- | --- | --- | --- |
|  | | | |  |
| **ΕΛΛΗΝΙΚΗ ΔΗΜΟΚΡΑΤΙΑ**  **Δ Η Μ Ο Σ Χ Ι Ο Υ**  **Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**  **ΤΜΗΜΑ ΠΡΟΜΗΘΕΙΩΝ & ΑΠΟΘΗΚΗΣ** | | | | Χίος 27/7/2015  Α.Π. : Δ.Υ. |
| Ταχ.Δ/νση | : | Κανάρη 18, 82100 Χίος | |  |
| Πληροφορίες | : | Χαμέτης Ιωάννης |  |
| Τηλέφωνο | : | 22713-51 713 |  |
| FAX | : | 22713-51 721 |  |  |

## 

**Α Ν Α Κ Ο Ι Ν Ω Σ Η**

Ο Δήμος Χίου ανακοινώνει ότι προτίθεται να προβεί στην ανάθεση της υπηρεσίας **«Αναγόμωση μελανοδοχείων - τόνερ για τα εκτυπωτικά μηχανήματα καθώς και για fax και φωτοτυπικά που λειτουργούν στις Υπηρεσίες του Δήμου Χίου»** για το έτος 2015**.**

Η παροχή της υπηρεσίας θα εκτελεστεί σύμφωνα με τις διατάξεις του Π.Δ. 28/80 και του Δ.Κ.Κ. (Ν.3463/06) με κριτήριο την χαμηλότερη προσφορά, καθώς και με τα οριζόμενα στην από 30/6/2015 σχετική Τεχνική Έκθεση – Μελέτη της Δ/νσης Προγραμματισμού, Οργάνωσης & Πληροφορικής, η δε δαπάνη της δεν θα υπερβαίνει το ποσό των **4.940,00 €** με τον Φ.Π.Α. θα καλυφθεί από πιστώσεις που είναι εγγεγραμμένες στον προϋπολογισμό οικ. έτους 2015 και στον **ΚΑ 10-6264.001** με τίτλο **«Αναγομώσεις μελανιών»**.

Επισημαίνεται ότι τα κενά δοχεία θα παραδίδονται από το Τμήμα Προμηθειών στον ανάδοχο, και **επί ποινή αποκλεισμού και εκπτώσεως του αναδόχου,** θα πρέπει να επιστρέφονται αναγομωμένα **αυθημερόν ή το αργότερο την επόμενη εργάσιμη ημέρα** από την παραλαβή τους από τον ανάδοχο, στο Τμήμα Προμηθειών (Κανάρη 18, 82100 Χίος).

Οι ενδιαφερόμενοι πρέπει να υποβάλλουν στο Τμήμα Προμηθειών, Κανάρη 18, Χίος, **μέχρι την Δευτέρα 3/8/2015 και ώρα 11:30 π.μ.,** μέσα σε σφραγισμένο φάκελο την προσφορά τους (στο έντυπο προσφοράς που είναι αναρτημένο στην ιστοσελίδα του Δήμου μαζί με την παρούσα ανακοίνωση) **μαζί** με υπεύθυνη δήλωσητης παρ. 4 του άρθρου 8 του ν. 1599/1986 (Α' 75) όπως τροποποιήθηκε και ισχύει μέχρι σήμερα, στην οποία θα αναφέρουν ότι έλαβαν γνώση των όρων της Τεχνικής Έκθεσης για την **«Aναγόμωση μελανοδοχείων - τόνερ για τα εκτυπωτικά μηχανήματα καθώς και για fax και φωτοτυπικά που λειτουργούν στις Υπηρεσίες του Δήμου Χίου»**, τους οποίους και δέχονται ανεπιφύλακτα.

Εκ του Τμήματος Προμηθειών

του Δήμου Χίου